Baptista a tabella élére ollózta a Málagát
A Málaga a brazil Julio Baptista utolsó másodpercben szerzett szépségdíjas góljával verte a Getafét a spanyol labdarúgó-bajnokságban.
A Málaga gólnélküli első félidő után nagy csatába keveredett a Getafe ellen. A madridi kiscsapat kétszer is vezetéshez jutott, de a házigazdák Van Nistelrooy és a 88. percben betaláló Maresca révén egyenlíteni tudtak a végére megfogyatkozó Getafe ellen..

Elérkezett a 92. perc, és a Málaga szurkolói a mennybe mentek. Egy visszafejelt labdát a sokat megélt brazil csatár, Julio Baptista a klasszikus, de megunhatatlan mozdulattal ollózta a kapuba, ezzel 3-2-re győzött a Málaga, és a spanyol tabella élére állt.

A mérkőzés összefoglalója, a Baptista-féle ollózás 1:50-nél:

Eredmény – Spanyol bajnokság, 7. forduló

Málaga-Getafe 3-2 (0-0)
Gólszerzők: Van Nistelrooy (65.), Maresca (88.), Baptista (92.), illetve P. Léon (55.), Miku (75.) 
Sárga lap: Baptista (19.), Eliseu (77.), illetve Léon (28.), Lopo (40.), Güiza (40.), Lacen (41.), Barrada (67.), Rodríguez (89.), Rios (94.)
Piros lap: Lacen (76.)

Kövess minket a Facebookon is!
Foci